Kehtolauluja


I. 

 Pai, pai paitaressu,
 Kääry pieni kätkyessä,
 Tukku tuutussa tupukka,
 – Sua souan suositellen,
 Sylitellen sylkyttelen,
 Vaan en susien suloksi,
 Enkä ilvesten iloksi,
 Kontion kotihyväksi,
 Souan Suomeni suloksi,
 Itseni iki-iloksi,
 Kaiken maani maireheksi,
 – Pai, pai paitaressu,
 Kääry pieni kätkyessä,
 Tukku tuutussa tupukka!

II. 

 Et sä tunne taattoasi,
 Taatto nukkui nurmen alle,
 Et sä tunne siskoasi,
 Sisko vietihin Virohon;
 Etkä tunne veikkoasi,
 Veikko vierähti sotahan;
 Tuntenetko tuojoasi,
 Ilmoille imettäjääsi,
 Tuntenetko toissa vuonna,
 Tahi kolmanna kesänä,
 Kun ei kuka kiekuttaisi,
 Kiekuttaisi, liekuttaisi,
 Unipaitoihin panisi,
 Kun on ähkyt äitinäsi,
 Kylän puhkut puoltajasi,
 Vierahan vilut kotisi –?

[Jooseppi] [Mustak]– alli –[o]

Jooseppi Mustakallio
Laulut
Runot